[Video] Springbokspeler se vrou ŉ treffer op ‘The Voice’‘n Skermskoot uit die video Caroline Grace, vrou van die Springbokspeler Heinrich Brüssow, was Sondagaand in een van die sogenaamde blinde-oudisies op The Voice SA ŉ gunsteling en het haar plek in Bobby van Jaarsveld se span verseker. Grace (28), ŉ prokureur, het aan die beoordelaars gesê sy het die hele ent van Osaka in Japan gevlieg om dié oudisie te kan aflê omdat sy en haar man daar woon. Brüssow het rugbyverpligtinge in Japan. Sy het haar weergawe van Celine Dion se liedjie “Loved Me Back to Life” gesing. “Jy is so ŉ klein vroutjie met só ŉ groot stem! Baie geluk dat jy só ŉ moeilike liedjie só suksesvol kon sing,” het Van Jaarsveld gesê. The Voice SA word op Sondae om 17:30 op M-Net uitgesaai. ŉ Herhaling is Maandae om 18:00 ook op M-Net te sien. Vir meer inligting besoek M-Net se webwerf.